Juuli algab dramaatiliselt, kuu esimesel päeval osalise päikesevarjutusega 9,12 kraadi Vähis. Veel huvitavamaks teeb juuli alguse seisu, et Päike ja Kuu on aspektis Saturni, Uraani ja Pluutoga, moodustades Suure Risti. Saturn Kaaludes on opositsioonis Uraaniga Jääras ja Pluuto teeb  mõlemaga 90-kraadise aspekti. Seis kestab järgmise suveni ja kuna sel suvel aspekt päris täpne ei ole, võiks olukorda kirjeldada nii, et pinge on kogu aeg peal, aga lahendust ei ole.    Tavaliselt toimuvad päikesevarjutused 6 kuu vahega, aga vahel on kaks päikesevarjutust järjestikku. Sel aastal juhtuski nii, et juuni algas päikesevarjutusega ja sama lugu on juulis.    Praegune hetk toob tugevalt välja kinnisvaraküsimused, päevavalgele tulevad võimuvõitluse eri tahud. Kuuloomisele järgneb  alati uute alguste aeg. Seekord on soositud Vähi märgile iseloomulikud valdkonnad, kodu ja kinnisvara, peresuhted. On hea aeg tegeleda kodu kaunistamisega ja korradada perekondlikke kokkutulekuid.    15 juulil on täiskuu 22 kraadi Kaljukitses. Kuigi täiskuu on selguse saamise ja toomise aeg, ei maksaks nüüd uue info valguses kohe tegutsema tõtata, sest Kuu liigub kohe tühikäigul ja tulemus oleks loodetust erinev. Juuli on lunaarses mõttes aktiivne kuu, sest 30. juulil on teine kuuloomine 7 kraadi  Lõvis. Lõvi soosib uusi algatusi loomingulistes valdkondades, lastega seotud tegevust, tunnustuse saavutamisele suunatud tegevusi.    1. juuli - kuuloomine Vähis, päikesevarjutus  2. juuli - Merkuur Lõvis  4. juuli - Veenus Vähis  10. juuli - Uraan retrograadseks  15. juuli - täiskuu Kaljukitses  23. juuli - Päike Lõvis  28. juuli - Veenus Lõvis  28. juuli - Merkuur Neitsis  30. juuli - kuuloomine Lõvis